tomron87/hebrew-wikipedia-sentences-corpus huggingface dataset:
הבריטים בנו בכניסה למעגן הטבעי שבמפרץ את מבצר אמהרסט (Fort Amherst), בסמוך למבצר הצרפתי הנטוש.
ב-1763 נקבע בחוזה פריז ששטחי צרפת בצפון אמריקה יעברו לידי בריטניה.
הבריטים נתנו חשיבות גבוהה לתהליך מיפוי וחקירת השטחים שברשותם
ושנה לאחר ההסכם, מונה קפטן סמואל הולנד מחיל ההנדסה המלכותי לסוקר הראשי בשטחי בריטניה בעולם החדש.
הולנד קבע את מיקומה הנוכחי של העיר כיישוב המרכזי באי (שאז נקרא סיינט ג'ון) וקרא לה על שם אשתו של מלך אנגליה.
ב-1775 בזזו את העיר פריבטירים ממסצ'וסטס כחלק ממלחמת העצמאות של ארצות הברית, גנבו את חותם המושבה ושבו את פיליפסקולבק (Phillips Callbeck), אחד מאנשי הממשל של האי.
ב-17 באפריל 1855 הוכרזה שארלוטטאון כעיר ומספר התושבים בה היה 6,500.
העיר שוכנת לחופו של מפרץ שארלוטטאון שאליו נשפכים שלושה נהרות מתוך האי, כך שהעיר בנויה בצורת האות V כשהזרועות הם שניים מהנהרות.
מול העיר, מתחבר המפרץ למצר נורת'אמברלנד שהוא חלק ממפרץ סנט לורנס.
האקלים בעיר הוא מושלג - ממוזג קר, כאשר הוא מתון יחסית לערים בתוך היבשת בגלל מיקום העיר במפרץ סנט לורנץ.
הטמפרטורה הממוצעת בחודש ינואר (החודש הקר) היא C° 8− ויכולה לרדת עד C° 20− או פחות, אירוע שמתרחש כשמונה ימים בממוצע בשנה.
המשקע העיקרי בחורף הוא שלג, כאשר הממוצע השנתי הוא 312 ס"מ.
הטמפרטורה הגבוהה בחודש יולי (החודש החם) היא C° 23.2 עם משקעי גשם בממוצע של 117 ס"מ בשנה.
הכלכלה בעיר מבוססת בעיקר על המגזר הציבורי שכולל את ניהול העיר, המחוז והפרובינציה, את מערכת הבריאות ואת מערכת החינוך.
תעשיות טכנולוגיות, כימיות וביו-טכנולוגיות קיימות גם הן, אך במספר מועט.
שארלוט המתוקה הוא סרט מתח אמריקאי משנת 1964 בבימויו של רוברט אולדריץ'.
בסרט משחקים בטי דייוויס, אוליביה דה הבילנד, ג'וזף קוטן ואגנס מורהד.
תסריט הסרט נכתב על ידי הנרי פארל ולוקאס הלר ומבוסס על סיפורו של פארל "What Ever Happened to Cousin Charlotte?".
בנוסף הסרט היה מועמד לשבעה פרסי אוסקר ובתוכם לשחקנית המשנה הטובה ביותר למורהד.
בטי דייוויס - שארלוט הוליס
אוליביה דה הבילנד - מרים דירינג
ג'וזף קוטן - ד"ר דרו באיליס
אגנס מורהד - ולמה קורטר
ססיל קלוויי - הארי ויליס
ויקטור בונו - סאם הוליס
מרי אסטור - ג'ואל מת'יו
ברוס דרן - ג'ון מת'יו
לאחר ההצלחה הבלתי צפויה של הסרט "מה קרה לבייבי ג'יין?" (1962), במאי הסרט רוברט אולדריץ' רצה לאחד את בטי דייוויס וג'ואן קרופורד.
אולם לאחר כמה ימי צילומים קרופורד פרשה מההפקה בטענה שהיא חולה.
דייוויס הציעה את אוליביה דה הבילנד כתחליף לקרופורד לאחר שקתרין הפבורן, ויוויאן לי, לורטה יאנג וברברה סטנוויק דחו את התפקיד.
לי טענה שהיא דחתה את התפקיד עקב חוסר רצונה לעבוד עם דייוויס.
למרות שהאיחוד של דייוויס וקרופורד לא שוחזר, ויקטור בונו שהשתתף ב"מה קרה לבייבי ג'יין?" לקח תפקיד קטן בסרט.
בנוסף, מרי אסטור, עמיתה של דייוויס מאולפני האחים וורנר, השתתפה בסרט.
הסרט היה מועמד לשבעה פרסי אוסקר; שחקנית המשנה הטובה ביותר, עיצוב התפאורה הטוב ביותר, הצילום הטוב ביותר, עיצוב התלבושות הטוב ביותר, העריכה הטובה ביותר, הפסקול המקורי הטוב ביותר והשיר המקורי הטוב ביותר.
בזמנו זה היה סרט האימה עם מרב המועמדויות לאוסקר.
אגנס מורהד זכתה בפרס גלובוס הזהב לשחקנית המשנה הטובה ביותר - סרט קולנוע.
הנרי פארל ולוקאס הלר זכו בפרס אדגר לסרט הטוב ביותר.
השיר "Hush… Hush, Sweet Charlotte" שנכתב על ידי פטי פייג' דורג במקום השמיני במצעד "בילבורד הוט 100".
שארלוט קופר סטרי הייתה טניסאית בריטית.
האישה הראשונה שזכתה במדליית זהב במשחקים האולימיפיים בטניס, והאישה הראשונה שזכתה במדליית זהב אולימפית בתחרות אישית (בפריז 1900).
בין השנים 1893 ל-1917 הופיעה בטורניר וימבלדון 21 פעמים.
בהופעתה הראשונה בווימבלדון בשנת 1893 הגיעה לחצי הגמר והפסידה לבלאנש בינגלי.
בשנת 1895 ניצחה לראשונה בגמר.
בשנה שלאחר מכן הגנה על תארה מול אליס סימפסון פיקרינג.
בשנת 1896 חוותה ירידה משמעותית בשמיעה והפכה חרשת.
משחק הגמר של אליפות וימבלדון 1902 התנהל בין קופר למיוריאל רוב והגיע לתוצאה של 6–4, 11–13 לטובת רוב לפני שהופסק עקב גשם עז.
המשחק שוחק מחדש למחרת מתחילתו ובסופו ניצחה רוב 7–5, 6–1. המשחק כלל 53 משחקונים.
בשנת 1908, אם לשניים ובגיל 37 שנים ו-282 יום, זכתה בתואר האליפות האחרון שלה והיא הזוכה המבוגרת ביותר בטורניר.
רצף ההופעות שלה בגמר, שמונה הופעות מאז 1900, החזיק עד 1990, עת נשבר על ידי מרטינה נברטילובה.
בשנת 1912 הגיעה לגמר והפסידה ושנה לאחר מכן הפסידה בגמר הזוגות יחד עם דורותיאה דאגלס.
בגמר טניס הנשים האולימפי הראשון, שהתקיים באולימפיאדת פריז ביולי 1900 ניצחה את הטניסאית (Hélène Prévost) והייתה למנצחת האולימפית הראשונה בענף הטניס.
באותה אולימפיאדה זכתה במדליית זהב נוספת בזוגות מעורבים יחד עם רג'ינלד דוהרטי.
בשנת 1908, השתתפה באולימפיאדת לונדון בטורניר הטניס לנשים והפסידה ליריבתה קייט גילו פנוויק ברבע הגמר משום שפרשה.
בשנת 1901 נישאה לאלפרד סטרי וצירפה את שמו לשמה.
בנוסף לאובדן שמיעתה איבדה קופר-סטרי בהמשך ימיה גם את ראייתה, אך נותרה פעילה.
בשנת 1961, ימים לפני יום הולדתה ה-91 נכחה בפתיחת אליפות וימבלדון.
שנהשותפהיריבות בגמרתוצאה1913 דורותי דאגלס צ'יימברס ויניפרד מק'נייר דורה בותבי4–6, 2–4
שארלוט דספרד הייתה סופרג'יסטית אירית-אנגלייה, סופרת, פעילה בשין פיין האירי, פעילה בתנועה הצמחונית ובתנועה נגד ניסויים בבעלי חיים.
היא התייתמה מאביה, קצין בצי הבריטי, כשהייתה בת 10 ומאמה כשהייתה בת 23. אחיה, ג'ון פרנץ', היה גנרל בצבא הבריטי וראש המטה הכללי הקיסרי של בריטניה, ודעותיהם הפוליטיות היו מנוגדות זו לזו לאורך חייהם.
בשנת 1870, נישאה לאיש העסקים מקסימיליאן קארדן דספרד, שמת בשנת 1890 בים.
לאחר מות בעלה, כשהייתה בת 46, דספרד החלה לעסוק בפעילויות צדקה בקהילה.
היא נדהמה מממדי העוני בלונדון והקדישה את זמנה ואת כספה לעזרה לעניים בבאטרסי שבלונדון.
באותה העת, היא התגוררה מעל אחת מחנויות הצדקה אותה ניהלה באזור מוכה עוני, והמירה את דתה לקתוליות.
דספרד הייתה חברה טובה של הלוחמת הסוציאליסטית, אלינור מרקס, ופעלה באינטרנציונל השני.
היא יצאה בחריפות נגד מלחמת הבורים בטענה שזו 'מלחמה מרושעת של הממשל הקפיטליסטי'.
בנוסף, היא התנגדה לגיוס החובה במלחמת העולם הראשונה, והקימה ארגון נשים המתנגד למלחמה.
במהלך מלחמת האזרחים האירית, דספרד הייתה חברה בארגון הנשים הרפובליקני קומן נה מאן, ונאסרה עקב פעילותה נגד האמנה האנגלו אירית.
בשנת 1906, דספרד הצטרפה לארגון ונאסרה פעמיים במסגרת פעילותה למען זכות בחירה לנשים.
לאחר שחשה תסכול מחוסר היעילות של ארגון זה, היא הצטרפה לארגון איגוד הנשים החברתי והפוליטי (WSPU) שנשא אופי מיליטנטי.
בשנת 1907, דספרד הקימה, ביחד עם שלוש חברותיה למאבק, את הארגון Women's Freedom League.
בשנת 1909 פגשה את מהטמה גנדי והתרשמה עמוקות מתיאורית ההתנגדות הבלתי אלימה בה דגל.
בהשפעתו, היא פעלה באסטרטגיות 'התנגדות בלתי אלימה' במסגרתן סופרג'יסטיות קשרו עצמן לשערים ולגדרות וקראו 'אין מיסוי ללא ייצוג'.
בשנת 1906, דספרד נמנתה בין העומדות בראש מאבק 'פרשת הכלב החום' שיצא נגד ניסויים בבעלי חיים, ותפסה אותו כקרב בין פמיניזם למאצ'ואיזם.
היא הייתה צמחונית אדוקה וכיהנה כחברת מועצה בארגון הצמחונות הבריטי.
הצמחונות הייתה חלק בלתי נפרד מהאתוס של הארגון הסופרג'יסטי אותו ייסדה, ובאותה תקופה אמרה: "צמחונות היא בראש ובראשונה שאלה של נשים.
זה מבהיל לחשוב שנשים צריכות לבשל חיות מתות".
דספרד עודדה נשים לראות את הקשר בין התנועה לשחרור האישה ובין התנועה לשחרור בעלי החיים:
בשנת 1930, הצטרפה למפלגה הקומוניסטית של בריטניה, ובשנת 1933 ביתה בדבלין הוצת ונחרב על ידי המון אנטי-קומוניסטי.
דספרד נשארה פעילה מאוד גם בשנות התשעים לחייה, והשתתפה במספר מצעדים אנטי-פשיסטים.
היא נפטרה בגיל 95 ונקברה בבית הקברות גלאסנווין בדבלין.
בלונדון, שני רחובות קרויים על שמה, האחד במחוז באטלסי והשני במחוז ארצ'ווי – בו ממוקם פאב שקרוי גם הוא על שמה.
שארלוט מארי פומלין קסיראגי .
היא בתם השנייה של קרולין, נסיכת הנובר ונסיכת מונקו, וסטפנו קאסירגי, תעשיין איטלקי.
היא השביעית בסדר הירושה לכתר נסיכות מונקו.
סבה היה הנסיך רנייה השלישי המנוח וסבתה הייתה גרייס, נסיכת מונקו.
היא קרויה על שם סבתא רבתא שלה, הנסיכה שארלוט.
שארלוט ושני אחיה, אנדראה ופייר נולדו בנסיכות מונקו, אשר נשלטה על ידי סבם מצד האם, הנסיך רנייה השלישי.
כשהייתה בת ארבע, אביה נהרג בתאונת שיט.
לאחר מותו של האב, העבירה הנסיכה קרולין את המשפחה לכפר סן רמי דה פרובאנס שבדרום צרפת, זאת בכוונה למזער, כלל שניתן, את חשיפת המשפחה לתקשורת.
בינואר 1999 קיבלה שארלוט אב ושני אחים חורגים (הנסיך ארנסט מהנובר והנסיך כריסטיאן מהנובר) מנישואיה של אימה לארנסט אוגוסט, נסיך הנובר.
לאחר כחצי שנה נולדה אחותה למחצה, הנסיכה אלכסנדרה מהנובר באוסטריה.
המשפחה עברה לגור בפרבר הפריזאי פונטנבלו (Fontainbleau).
בין השנים 2001 ל-2004, כחלק מהקבוצה של מרסל רוזייה, השתתפה קסיראגי במספר תחרויות קפיצות ראווה.
קסיראגי שומרת על פרטיותה, אך לעיתים לוקחת חלק בפעילויות רשמיות של נסיכות מונקו.
המגזין ואניטי פייר בחר בקסיראגי כאחת מהמתלבשות הבינלאומיות הטובות ביותר ב-2006. קסיראגי לעיתים קרובות מצולמת בתצוגות אופנה, תערוכות אמנות ותצוגות רכיבה על סוסים.
קסיראגי הופיעה על שער המגזין ווג פריז בספטמבר 2011 ובאפריל 2015.
החל מ-2011 קסיראגי ניהלה מערכת יחסים עם הקומיקאי היהודי-צרפתי גד אלמלח, שנחשב לאחד מכוכבי הבידור הגדולים בצרפת.
ב-17 בדצמבר 2013 נולד בנם, רפאל באותו בית החולים בו נולדה שארלוט במונקו.
הם נפרדו ב-2015. ביוני 2019 קסיראגי נישאה לדימיטרי ראסאם, מפיק סרטים ובנה של השחקנית קרול בוקה.
אשלי אליזבת' פליר , הידועה יותר בשם הבמה שלה שארלוט פלייר , היא מתאבקת מקצועית, המופיעה בארגון ההיאבקות WWE, בתוכנית סמאקדאון.
פלייר היא שיאנית הזכיות באליפויות נשים עם שלוש עשרה זכיות, ודור שני למתאבקים מקצועיים, בהיותה בתו של ריק פלייר.
היא מחזיקה בהכי הרבה אליפויות באליפות הנשים של NXT (2), באליפות הנשים של Raw (6), באליפות הנשים של סמאקדאון (7) וגם הייתה המתאבקת האחרונה שזכתה באליפות הדיוות.
בנוסף לכך, פלייר ניצחה בקרב הרויאל ראמבל של שנת 2020 ו-2025, ובכך הפכה למתאבקת הראשונה שמנצחת יותר מקרב רויאל ראמבל אחד.
פליר ערכה את הופעות הבכורה שלה בזירת ההיאבקות כבר בגיל 13, כאשר היא מופיעה ביחד עם אביה, ריק, תחת השם אשלי פלייר במהלך הריב שלו עם וינס רוסו ואחיה למחצה, דייוויד.
ב-11 ביוני באירוע The Great American Bash, פלייר הייתה בצד הזירה במהלך קרב הפרישה בין ריק לדייוויד.
כשרוסו ניסה להפריע לטובתו של דייוויד, היא ואחיה ריד פלייר תקפו אותו ואזקו אותו, וכך אביהם ניצח.
תקופת הכהונה כאלופת הנשים של NXT (2012–2015)
ב-17 במאי 2012 פלייר חתמה על חוזה פיתוח עם ה-WWE ונשלחה למחלקת הפיתוח של NXT.
היא אימצה את השם שארלוט, ואת הקרב הטלוויזיוני הראשון שלה רשמה שנה לאחר מכן ב-17 ביולי בניצחון על ביילי.
לקראת סוף שנת 2013 שארלוט הקימה צמד עם אותה ביילי והשתיים ניצחו את אקסנה ואלישיה פוקס ב-4 בספטמבר בפרק של NXT.
חודש לאחר מכן ביילי ליוותה את שארלוט לזירה לקרב נגד סנטנה גארט, קרב שאותו שארלוט ניצחה ובסיום הקרב קבוצת ה-BFFs של סשה בנקס וסאמר רה הגיעו כדי לנסות לשכנע את שארלוט להצטרף לקבוצתן.
ב-13 בנובמבר האחרונה תקפה את ביילי ובכך סיפקה את היענותה להצטרף לקבוצתן של בנקס ורה, מעשה זה הפך את שארלוט לדמות הרעה.
לאחר חודשיים היעדרות עקב פציעה, שארלוט חזרה ב-8 בינואר 2014 והחלה ללוות את בנקס ורה לקרבותיהן.
חודש מאוחר יותר שארלוט התעמתה ואיתגרה לקרב את אלופת הנשים דאז, פייג'.
בעקבות קידומה של רה לרוסטר הראשי של ה-WWE, שארלוט ובנקס פתחו בריב כנגד ביילי, כאשר האחרונה צירפה לשורותיה את נטליה.
ברסלמניה 30 שארלוט הופיעה לצד סשה בנקס ואלכסה בליס כחלק מכניסתו של טריפל H בקרב שלו נגד דניאל בריאן.
הריב בין שארלוט ופייג' הסתיים ב-24 באפריל כששארלוט ובנקס מנצחות את אמה ופייג', כשהאחרונה הוצמדה על ידי שארלוט.
בתחילת מאי שארלוט התחרתה בטורניר לקביעת אלופת הנשים החדשה של NXT, כשבסיבוב הראשון היא ניצחה את אמה ובחצי הגמר את אלכסה בליס.
בגמר ניצחה שארלוט את נטליה באירוע NXT TakeOver ובכך הפכה בפעם הראשונה לאלופת הנשים של הארגון.
לאחר ארבעה חודשים של היעדרות מן המרקע, סאמר רה חזרה ב-6 ביוני וגרמה לאיחוד של ה-BFFs, מה שגרם לקביעת קרב שלוש על שלוש בין קבוצת BFFs לביילי, אמה ופייג' ב-12 ביוני כאשר ביילי מצמידה את שארלוט לניצחון.
ב-3 ביולי לאחר ניצחונן של שארלוט ובנקס על ביילי ובקי לינץ' נטשה שארלוט את בנקס בזירה, מה שגרם לבנקס למצוא את עצמה מותקפת על ידי ביילי, מעשה זה גרם לפירוקה של קבוצתן.
ב-24 ביולי שארלוט הגנה בהצלחה על תוארה נגד סאמר רה.
חודשיים מאוחר יותר באירוע NXT TakeOver: Fatal 4-Way שארלוט שמרה על האליפות נגד ביילי, לאחר שבלמה את תקיפתה של בנקס על ביילי, השתיים לחצו ידיים ובכך שארלוט חזרה להיות הדמות הטובה והאהובה על ידי הקהל.
את הופעת הבכורה שלה ברוסטר הראשי רשמה שארלוט ב-8 בדצמבר בהפסד נגד נטליה.
באירוע NXT TakeOver: R Evolution שארלוט הגנה על תוארה בהצלחה נגד בנקס ובאירוע NXT TakeOver: Rival בקרב מרובע בין האלופה, בנקס, ביילי ובקי לינץ', שארלוט כשלה בניסיונה להגן על התואר והאלופה החדשה שהוכתרה הייתה סשה בנקס, קרב שסיים את כהונתה של שארלוט כאלופה במשך 258 ימים.
שארלוט לא הצליחה גם בקרב החוזר לנצח את בנקס ולהשיב לידיה את חגורת האליפות.
באירוע NXT TakeOver: Unstoppable, שנערך ב-20 במאי שארלוט צוותה לביילי בניצחונן על אמה ודנה ברוק.
שארלוט איתגרה את בנקס לקרב נוסף על האליפות והאחרונה הסכימה, הקרב נערך ב-15 ביולי ובנקס שמרה על התואר.
לאחר הקרב השתיים התחבקו והרימו את ידיה אחת של השנייה כסמל לכבוד ביניהן.
ב-13 ביולי בפרק של Raw, לאחר שנטען לסטפני מקמהן שאין גיוון ועומק במחלקת הדיוות, יצרה סטפני מהפכה במחלקה על ידי כך שהציגה את שארלוט, בקי לינץ' וסשה בנקס כחלק מהמתאבקות החדשות של הרוסטר הראשי.
שארלוט ולינץ' הצטרפו אל פייג' שהיו בריב עם התאומות בלה (ברי וניקי בלה) ואלישיה פוקס, בעוד שבנקס הצטרפה לנעמי וטמינה, מה שיצר ריב בין שלוש הקבוצות.
השלישייה של שארלוט, לינץ' ופייג' קבעו לעצמם את השם PCB (כחלק מהאות הראשונה בכל מילה).
ב-19 ביולי באירוע באטלגראונד שארלוט השתתפה באירוע שלם וצפה הראשון שלה ברוסטר הראשי וניצחה בקרב משולש את בנקס וברי בלה.
שלוש הקבוצות התחרו ביניהן באירוע סאמרסלאם בקרב הדחות משולש, ובקרב עצמו קבוצת PCB ניצחה לאחר שלינץ' הצמידה את ברי.
ב-31 באוגוסט בפרק של Raw שארלוט גברה על חברותיה לקבוצה בתחרות "הבס את השעון" ובכך הפכה למועמדת לתואר אליפות הדיוות שבאותו הזמן ניקי בלה אחזה בו.
הקרב בין השתיים נקבע לאירוע לילה של אלופים, אך בפרק של Raw ב-14 בספטמבר שארלוט הייתה יכולה לעצור את ניקי מלשבור את שיאה של AJ לי בהפיכתה למחזיקה בתואר הכי הרבה זמן.
שארלוט ניצחה בקרב בפסילה לאחר שהצמידה את ברי עקב חילופי אחיות במהלך הקרב, מה שגרם לניקי לשמור על התואר.
באירוע עצמו שנערך שבוע לאחר מכן שארלוט ניצחה את ניקי והפכה לאלופת הדיוות בפעם הראשונה.
באירועי חגיגות האליפות של שארלוט לילה לאחר מכן, פייג' נזפה בשארלוט, בלינץ' ובכל מחלקת הדיוות ובכך הפכה לדמות הרעה.
במהלך אוקטובר פייג' השלימה עם לינץ' ושארלוט, אך לאחר האירוע "גיהנום בכלוב", שבו שארלוט שמרה על התואר נגד ניקי בלה, תקפה פייג' את שארלוט ולינץ' ובכך חיזקה את עזיבתה מהקבוצה.
שארלוט הגנה על התואר בהצלחה נגד פייג' בשלושה קרבות: האחד באירוע סדרת ההישרדות, השני בלילה שלאחר מכן ב-Raw והאחרון באירוע TLC: שולחנות, סולמות וכיסאות, שנערך ב-13 בדצמבר.
ב-30 בנובמבר שארלוט החלה להראות "תכונות רעות" לאחר שניצחה את בקי לינץ' בעזרת זיוף פציעה ברגלה ובעזרת הסחת דעת מאביה.
במהלך דצמבר טיב היחסים בין שארלוט ולינץ' החל להימתח ולאחר שהפסידה ללינץ' ב-4 בינואר, שארלוט תקפה אותה וחיזקה את ההוכחה בהפיכתה לדמות הרעה.
שלושה ימים לאחר מכן בפרק של סמאקדאון, שארלוט הצליחה להגן על תוארה נגד לינץ' עם עזרה מאביה, כמו כן אותה אסטרטגיה הצליחה גם באירוע רויאל ראמבל.
באירוע "פאסטליין" שארלוט הגנה על התואר בהצלחה נגד ברי בלה.
באירוע רודבלוק' שנערך ב-12 במרץ הצליחה להגן שוב על תוארה נגד נטליה.
קרב משולש נקבע בין שארלוט, בנקס ולינץ' לאירוע רסלמניה 32 על אליפות הדיוות.
באירוע עצמו מתאבקת העבר ליטה הכריזה ששלוש המתאבקות יתחרו על חגורת האליפות החדשה, אליפות זו נקראה: אליפות הנשים של ה-WWE, ובכך היא החליפה את אליפות הדיוות.
בקרב זה שארלוט ניצחה והפכה לאלופת הנשים הראשונה בקרב הבכורה שלה באירוע רסלמניה.
לאחר רסלמניה שארלוט החלה בריב נגד נטליה וב-11 באפריל ב-Raw הגנה בהצלחה על חגורת האליפות.
קרב נוסף בין השתיים נקבע לאירוע פייבאק כאשר שארלוט ניצחה את נטליה בתרגיל הכנעת ה"שארפשוטר" של נטליה, השופט צ'ארלס רובינסון הפסיק את הקרב למרות שנטליה עצמה לא נכנעה, מה שהזכיר את מאורעות "התקיפה במונטריאול" בין שון מייקלס לברט הארט.
לאחר הקרב נטליה וברט הארט ביצעו את תרגיל ההכנעה על שארלוט ואביה, ריק.
באירוע "חוקי אקסטרים" שארלוט שוב הגנה על התואר בהצלחה נגד נטליה הפעם בקרב הכנעות באמצעות הסחת דעת מצד דנה ברוק.
לילה לאחר מכן בפרק של Raw שארלוט הצהירה שהיא לא צריכה יותר את עזרת אביה הודות לציוותה עם דנה ברוק לצידה.
ב-20 ביוני שארלוט ניצחה את פייג' בקרב על התואר עם עזרה מברוק.
באירוע באטלגראונד שארלוט וברוק נוצחו על ידי סשה בנקס וביילי, שערכה באותו הערב את קרב הבכורה שלה ברוסטר הראשי.
תקופת הכהונה כאלופת הנשים של Raw (2015–2016)
שארלוט הפסידה את אליפות הנשים לסשה בנקס ב-25 ביולי, מה שסיים כהונה של 113 ימים.
חודש לאחר מכן באירוע סאמרסלאם נקבע בין השתיים קרב חוזר ושארלוט זכתה בחזרה בתואר, מה שהפך אותה לאלופה בפעם השנייה.
באירוע התנגשות של אלופים שמרה שארלוט על תוארה בקרב משולש נגד בנקס וביילי, וכעת שם האליפות שונה ל"אליפות הנשים של Raw" עקב יצירת חגורת אליפות הנשים של סמאקדאון.
שארלוט כשלה בהגנתה על התואר נגד בנקס ב-3 באוקטובר בפרק של Raw.
מעתה ואילך, שארלוט החלה להתאבק תחת השם המלא שלה: שארלוט פלייר.
בסוף החודש באירוע "גיהנום בכלוב" שארלוט השיבה אליה את חגורת האליפות מבנקס לאחר שהשתיים השתתפו בקרב נשים "גיהנום בכלוב" הראשון בהיסטוריה, מה שהפך את שארלוט לאלופה בפעם השלישית.
כמו כן, קרב זה היה הקרב הראשון בתולדות הארגון אשר סוגר אירוע שלם וצפה.
ב-20 בנובמבר באירוע סדרת ההישרדות שארלוט שימשה כקפטן של קבוצתה וניצחה את קבוצת סמאקדאון לאחר שהשורדות האחרונות היו שארלוט עצמה וביילי.
ב-28 בנובמבר שארלוט הפסידה בקרב על התואר שוב לסשה בנקס, הפעם בקרב ספירות בכל מקום ובאמצעות העזרה של אביה, ריק פלייר, שעזר לבנקס.
קרב זה סיים את היריבות המרה בין השתיים לאחר שתנאי הקרב היה שאם שארלוט תנצח בנקס לא תוכל לממש את הקרב החוזר המגיע לה.
באירוע רויאל ראמבל שהתרחש בסוף חודש ינואר 2017 פלייר גברה בקרב על התואר נגד ביילי.
שבועיים לאחר מכן בפרק של Raw פלייר הפסידה את התואר לאותה ביילי בקרב המרכזי של הערב.
פלייר כשלה בניסיונה להשיג את חגורת האליפות בחזרה באירוע "פאסטליין", מה שסיים את רצף 16 הניצחונות שלה באירועי שלם וצפה.
באירוע רסלמניה 33 פלייר התחרתה בקרב הדחות מרובע נגד האלופה ביילי, בנקס וניה ג'קס.
פלייר הודחה על ידי ניה ג'קס, במה שהיה הקרב האחרון של פלייר עבור הרוסטר של Raw.
ב-11 באפריל פלייר ערכה את הופעת הבכורה שלה ברוסטר של סמאקדאון לאחר שהועברה מ-Raw לסמאקדאון כחלק מהסופרסטאר שייק-אפ (הדראפט לשעבר).
פלייר לא נחה וכבר שבוע לאחר מכן ניצחה את האלופה נעמי בקרב לא על התואר, מה שהבטיח לה קרב על אליפות הנשים של סמאקדאון שהסתיים ללא הכרעה לאחר הפרעה של נטליה, כרמלה וטמינה.
ב-2 במאי דמותה של פלייר החלה במעבר לדמות הטובה לאחר שהותקפה על ידי אותן שלוש המתאבקות.
פלייר, נעמי ובקי לינץ' הפסידו בקרב שלוש על שלוש באירוע פייבאק, קרב שחיזק את מעברה של פלייר לדמות הטובה והאהובה על הקהל.
ב-18 ביוני באירוע "כסף בבנק" השתתפה שארלוט בקרב "כסף בבנק" הראשון מסוגו במחלקת הנשים.
המנצחת בקרב הייתה כרמלה שהצליחה להשיג את המזוודה המקנה קרב על התואר בכל זמן ומקום שתרצה.
לאחר חודשיים של היעדרות עקב מצבו הרפואי של אביה ריק, שארלוט חזרה להופיע ב-19 בספטמבר כאשר היא מודה לקהל על תמיכתה במצב משפחתה.
באותו הערב שארלוט גברה על לינץ', נעמי וטמינה בקרב מרובע אשר קבע את המועמדת לתואר באירוע גיהנום בכלוב.
באירוע עצמו שארלוט ניצחה את נטליה בפסילה, אך כידוע, חגורת האליפות לא עוברת למנצחת במקרה של פסילה.
למרות זאת, פלייר ניצחה את נטליה כדי לזכות באליפות הנשים של סמאקדאון ב-14 בנובמבר, ובכך הפכה למתאבקת הראשונה שזכתה באליפות הדיוות, אליפות הנשים של NXT, Raw וסמאקדאון.
בעקבות ניצחון זה נטליה הוחלפה בפלייר בקרב נגד אלופת הנשים של Raw, אלכסה בליס, באירוע סדרת ההישרדות, בקרב זה שארלוט ניצחה והעניקה ניצחון לתוכנית סמאקדאון.
באירוע "התנגשות של אלופים" פלייר הגנה על תוארה בהצלחה נגד נטליה בקרב "חוטבות עצים".
במרץ 2018 החל הפיוד בין שארלוט לבין אסקה לאחר שזו ניצחה ברויאל ראמבל הנשים הראשון אי פעם, שנערך בינואר 2018 וזכתה בזכות לבחור אלופה כרצונה אותה תרצה אסקה לאתגר ולהילחם נגדה בקרב ברסלמניה 34 - אירוע ההיאבקות הגדול בשנה בקרב על אליפות הנשים של סמאקדאון.
אסקה בחרה בשארלוט כאלופה איתה תרצה להילחם והקרב נקבע רשמית ל-8 באפריל - רסלמניה 2018 שיתקיים בניו אורלינס, לואיזיאנה.
כיום, שארלוט ידועה בתור המתאבקת הראשונה שלאחר 3 שנים שברה את הסטריק של אסקה והצליחה לנצח אותה, מה שרבים ניסו לעשות קודם, אך ללא הצלחה.
פלייר הפסידה את התואר יומיים אחרי רסלמניה, כשכרמלה פדתה רשמית את מזוודת "כסף בבנק" שלה לאחר שפלייר הותקפה על ידי פייטון רויס ובילי קיי (שהוכרו בשם The IIconics), שערכו את הופעת הבכורה שלהם בתוכנית ובכך הפכה כרמלה לאלופת הנשים של סמאקדאון בפעם הראשונה בקריירה שלה.
ב-24 באפריל פלייר חתמה על חוזה לקרב חוזר נגד האלופה החדשה, כרמלה, על אליפות הנשים של סמאקדאון באירוע באקלאש, אך בעת החתימה של שארלוט, כרמלה התגרתה בה כשהיא מניפה בפני שארלוט את האליפות שלה, מה שהוביל לכך ששארלוט תקפה את כרמלה לאחר שהטיחה את פניה בשולחן החתימות.
ב-1 במאי פלייר, בקי לינץ' ואסקה ניצחו בקרב שלוש נגד שלוש את אלופת הנשים של סמאקדאון, כרמלה, רויס וקיי.
באירוע באקלאש פלייר הפסידה לכרמלה ולא הצליחה להחזיר לעצמה את תואר אליפות הנשים של סמאקדאון.
שבוע לאחר מכן פלייר גברה על פייטון רויס בקרב העפלה לקרב הסולם מסוג "כסף בבנק" באירוע כסף בבנק.
ב-5 ביוני שארלוט הפסידה לבקי לינץ'.
באירוע כסף בבנק, שנערך ב-17 ביוני, פלייר התחרתה בקרב ה"כסף בבנק", אך לא הצליחה לנצח בו, בקרב זה ניצחה אלכסה בליס.
לאחר אירוע זה, היא נעדרה מן המרקע עקב ניתוח שעברה כתוצאה מקרע בשתלי החזה שלה.
ב-31 ביולי, שארלוט חזרה כדי לעצור את כרמלה בתקיפתה על בקי לינץ'.
מאוחר יותר באותו הערב, פלייר צורפה לקרב על אליפות הנשים של סמאקדאון באירוע סאמרסלאם לאחר שניצחה את כרמלה בקרב שאינו היה על האליפות, ובכך הקרב באירוע הפך להיות קרב משולש בין כרמלה, לינץ' ופלייר.
באירוע סאמרסלאם, שנערך ב-19 באוגוסט, שארלוט גברה על כרמלה ולינץ' והפכה לאלופת הנשים החדשה של סמאקדאון.
ב-28 באוגוסט, שארלוט גברה על כרמלה ושמרה על תואר האליפות בהצלחה במסגרת הקרב החוזר ביניהן.
באירוע גיהנום בכלוב, שנערך ב-16 בספטמבר, פלייר הפסידה את התואר לבקי לינץ', וסיימה תקופת כהונה של פחות מחודש כאלופת הנשים של סמאקדאון.
ב-18 בספטמבר, שארלוט חברה לשורות המתאבק AJ סטיילס כחלק מהעונה השנייה של אתגר ה-Mixed Match Challenge וביחד הם ניצחו את נעמי וג'ימי אוסו.
באירוע סופר שואו-דאון, שנערך ב-6 באוקטובר, פלייר ניצחה את לינץ' כתוצאה מפסילה, אך תואר האליפות נשאר בידיה של לינץ'.
עקב פסילה זו, הג'נרל מנג'ר של סמאקדאון, פייג' קבעה קרב חוזר בין השתיים על התואר לתוכנית סמאקדאון שלושה ימים לאחר מכן.
בתוכנית זו, הקרב ביניהן הסתיים בספירת חוץ כפולה.
עוד באותו הערב, התחרתה לצד AJ סטיילס באתגר ה-Mixed Match Challenge וביחד הם גברו על כרמלה ו-R-Truth.
באירוע אבולושן, שנערך ב-28 באוקטובר, פלייר הפסידה ללינץ' וכשלה בניסיונה לזכות בתואר אליפות הנשים של סמאקדאון בקרב שהיה קרב מי שעומדת אחרונה.
ב-30 באוקטובר, במסגרת אתגר ה-Mixed Match Challenge, פלייר וסטיילס ניצחו את לאנה ורוסב.
פלייר החליפה את בקי לינץ' בקרב שהיה צפוי לה נגד רונדה ראוזי במסגרת האירוע סדרת ההישרדות, משום שלינץ' הוגדרה כלא כשירה לקרב, לאחר ששברה את אפה מהתקפתה של ניה ג'קס פחות משבוע לפני קיום האירוע.
לאחר הקרב, פלייר המשיכה לתקוף את ראוזי עם מכות בלתי פוסקות בעזרת מקל הבמבוק, פתחה כיסא שבתוכו הונח ראשה של ראוזי ודרכה עליו.
ב-4 בדצמבר, במסגרת אתגר ה-Mixed Match Challenge, פלייר וג'ף הארדי הפסידו לכרמלה ו-R-Truth והודחו מהתחרות בשלב רבע הגמר.
באירוע TLC: שולחנות, סולמות וכיסאות, שנערך ב-16 בדצמבר, פלייר לא הצליחה לזכות באליפות הנשים של סמאקדאון בקרב ה-TLC המשולש נגד אסקה ולינץ', שבסופו אסקה זכתה בתואר.
באירוע הרויאל ראמבל, שנערך ב-27 בינואר 2019, פלייר התחרתה בקרב הרויאל ראמבל המסורתי, כשנכנסה לקרב כמספר ה-13, הספיקה להדיח את זאיה לי, טמינה, לייסי אוואנס וכרמלה, אך הודחה על ידי הזוכה בקרב, בקי לינץ'.
באירוע פאסטליין, שנערך ב-10 במרץ, פלייר הפסידה לבקי לינץ' כתוצאה מפסילה בשל התערבות של רונדה ראוזי.
ב-25 במרץ בתוכנית Raw, פלייר נטלה חלק באתגר "נצח את השעון" לצד רונדה ראוזי ובקי לינץ' נגד חברות קבוצת ה-Riott Squad; היא התחרתה בקרב יחידים נגד רובי ריוט, אך לא הצליחה לנצח אותה בתום הזמן של דקה ו-25 שניות, שאותו ראוזי קבעה לאחר שניצחה את שרה לוגאן.
בסופו של דבר, לינץ' ניצחה באתגר זה כשניצחה את ליב מורגן בזמן של דקה ו-18 שניות.
לילה לאחר מכן בתוכנית סמאקדאון, פלייר ניצחה את אסקה בהכנעה וזכתה באליפות הנשים של סמאקדאון בפעם השלישית בקריירה שלה.
ב-23 באפריל, פלייר ניצחה את ביילי בקרב מועמדות לאליפות הנשים של סמאקדאון באירוע כסף בבנק.
באירוע זה, שנערך ב-19 במאי, פלייר ניצחה את בקי לינץ' והפכה לאלופת הנשים החדשה של סמאקדאון, מנגד היא החזיקה בתואר זה דקות בודדות עד שביילי פדתה את מזוודת כסף בבנק שלה (שהשיגה אותה באותו הערב) והפכה לאלופת הנשים החדשה של סמאקדאון.
בסופו של דבר, בקרב זה ניצחה בליס ובעקבות זאת היא זו שתתחרה מול ביילי על אליפות הנשים של סמאקדאון באירוע סטומפינג גראונדס.
ב-16 ביולי, פלייר ניצחה את ליב מורגן כתוצאה מהכנעה.
שבוע לאחר מכן, פלייר נחלה הפסד נגד אמבר מון.
ב-5 באוגוסט בתוכנית Raw, פלייר ובקי לינץ' ניצחו בקרב זוגות את נטליה וטריש סטרטוס כתוצאה מפסילה.
באירוע סאמרסלאם, שנערך ב-11 באוגוסט, פלייר ניצחה את טריש סטרטוס כתוצאה מהכנעה.
יומיים לאחר מכן בתוכנית סמאקדאון, פלייר גברה על אמבר מון.
ב-9 בספטמבר בתוכנית Raw, פלייר ובקי לינץ' ניצחו בקרב זוגות את ביילי וסשה בנקס.
באירוע התנגשות של אלופים, שנערך ב-15 בספטמבר, פלייר כשלה בניסיונה לזכות באליפות הנשים של סמאקדאון לאחר שהפסידה לביילי.
ב-24 בספטמבר, פלייר וכרמלה הפסידו בקרב זוגות לביילי וסשה בנקס.
ב-4 באוקטובר בתוכנית הבכורה של סמאקדאון בשידור ישיר ברשת פוקס, פלייר ובקי לינץ' ניצחו בקרב זוגות את ביילי וסשה בנקס.
באירוע גיהנום בכלוב, שנערך ב-6 באוקטובר, פלייר ניצחה את ביילי כתוצאה מהכנעה וזכתה באליפות הנשים של סמאקדאון בפעם החמישית בקריירה שלה.
תקופת כהונתה כאלופה נמשכה רק כחמישה ימים כשב-11 באוקטובר היא הפסידה את התואר לאותה ביילי במסגרת הקרב החוזר ביניהן תוכנית סמאקדאון.
ב-14 באוקטובר, פלייר הועברה לתוכנית Raw כחלק מהדראפט לשנת 2019, באותה התוכנית היא הפסידה לבקי לינץ'.
שבועיים לאחר מכן, פלייר ונטליה ניצחו בקרב זוגות את The IIconics (בילי קיי ופייטון רויס).
ב-4 בנובמבר, פלייר ונטליה ניצחו את הקבוקי ווריורס (אסקה וקיירי סיין) בקרב שאינו היה על אליפות זוגות הנשים של ה-WWE.
שבוע לאחר מכן, פלייר ולינץ' כשלו בניסיונן לזכות באליפות זוגות הנשים של ה-WWE לאחר שהפסידו לאלופות הזוגות, הקבוקי ווריורס, בעקבות הסחת דעת של אלופת הנשים של NXT, שיינה בייזלר.
ב-18 בנובמבר, פלייר ולינץ' גברו על The IIconics.
ב-22 בנובמבר בתוכנית סמאקדאון, פלייר השתתפה בקרב קפטני קבוצות משולש של אירוע סדרת ההישרדות נגד ריאה ריפלי וסשה בנקס, שבסופו ריפלי ניצחה.
לילה לאחר מכן בתוכנית Raw, פלייר נוצחה על ידי אסקה בקרב יחידים.
באירוע סטארקייד, שנערך ב-1 בדצמבר, פלייר ובקי לינץ' כשלו בניסיונן לזכות באליפות זוגות הנשים של ה-WWE, כאשר הן התחרו בקרב זוגות מרובע, שבסופו הקבוקי ווריורס ניצחו ושמרו על חגורות האליפות בהצלחה.
לילה לאחר מכן בתוכנית Raw, פלייר הפסידה לאסקה וקיירי סיין בקרב האנדיקאפ 2 נגד 1. באירוע TLC: שולחנות, סולמות וכיסאות, שנערך ב-15 בדצמבר, לינץ' ושארלוט פלייר כשלו פעם נוספת בניסיונן לזכות באליפות זוגות הנשים של ה-WWE, לאחר שהפסידו לאלופות הזוגות, הקבוקי ווריורס, במסגרת קרב TLC: שולחנות, סולמות וכיסאות.
ב-23 בדצמבר, פלייר ניצחה את צ'לסי גרין, שערכה את הופעת הבכורה שלה בתוכנית.
ב-30 בדצמבר, פלייר גברה על נטליה.
ב-26 בפברואר, פלייר ניצחה את ביאנקה בלאייר במסגרת הקרב המרכזי של התוכנית NXT.
בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), פלייר זכתה בפעם השנייה בקריירה שלה באליפות הנשים של NXT לאחר שגברה על ריאה ריפלי.
ב-29 באפריל, פלייר גברה על מיה יים בקרב שאינו היה על התואר.
ב-25 במאי בתוכנית Raw, פלייר התמודדה בקרב משולש מול ניה ג'קס ונטליה אשר קבע את הטועת לכתר לאליפות הנשים של Raw באירוע באקלאש, שבסופו ג'קס ניצחה.
באירוע NXT TakeOver: In Your House, שנערך ב-7 ביוני, פלייר הפסידה את התואר לאיאו שיראי, כשהגנה עליו במסגרת קרב משולש אשר כלל בנוסף את ריאה ריפלי.
ב-22 ביוני בתוכנית Raw, פלייר כשלה בניסיונה לזכות באליפות הנשים של Raw לאחר שהפסידה לאסקה כתוצאה מהכנעה.
בשלהי חודש יוני, היא הותקפה על ידי ניה ג'קס, תקיפה שהיוותה סיפור כיסוי להיעדרותה הממושכת מן המרקע, מכיוון שהיא הייתה צריכה לעבור ניתוח כדי להסיר את שתלי החזה שלה.
הציוות לאסקה ואלופת זוגות הנשים (2020–היום)
באירוע TLC: שולחנות, סולמות וכיסאות, שנערך ב-20 בדצמבר, לאחר כשישה חודשי היעדרות, פלייר חזרה לארגון (הפעם בתור הדמות הטובה) כשותפה של אסקה, כשביחד הן גברו על ניה ג'קס ושיינה בייזלר וזכו באליפות זוגות הנשים של ה-WWE, מה שהפך את פלייר לאלופת הטריפל קראון החמישית ולאלופת הגראנד סלאם הרביעית.
לעומת זאת, פלייר ואסקה הפסידו את חגורות אליפות הזוגות בחזרה לג'קס ובייזלר במופע המקדים לאירוע רויאל ראמבל, שנערך ב-31 בינואר 2021, לאחר התערבות מצד אביה, ריק פלייר, ולייסי אוואנס.
באירוע כסף בבנק, שנערך ב-18 ביולי, פלייר ניצחה את ריאה ריפלי כתוצאה מהכנעה וזכתה באליפות הנשים של Raw.
לילה לאחר מכן בפרק של התוכנית Raw, היא הפסידה כתוצאה מפסילה בקרב החוזר לריאה ריפלי; לעומת זאת, פלייר שמרה על התואר, מכיוון שחגורת אליפות לא יכולה להחליף ידיים כתוצאה מפסילה.
לאחר הקרב בין השתיים, ניקי A.S.H.
אשר זכתה לילה קודם לכן במזוודת כסף בבנק ובה חוזה על אליפות נשים לבחירתה בכל זמן ומקום שתרצה, פדתה את חוזה זה על פלייר, ניצחה אותה וזכתה בתואר.
לעומת זאת, פלייר הצליחה לזכות בתואר זה בפעם השישית בקריירה שלה באירוע סאמרסלאם, שנערך ב-21 באוגוסט, לאחר שניצחה בקרב משולש את אלופת הנשים, ניקי A.S.H.
באירוע חוקי אקסטרים, שנערך ב-26 בספטמבר, פלייר הגנה בהצלחה על חגורת האליפות שלה מול אלכסה בליס.
ב-11 בפברואר 2022 בפרק של התוכנית סמאקדאון, פלייר הגנה בהצלחה על תוארה מול נעמי.
פלייר נעצרה ב-5 בספטמבר 2008 בצפון קרוליינה כאשר היא תקפה שוטר לאחר קטטה שהיו מעורבים היא, חברה לשעבר ואביה.
היא הודתה באשמה ולשם כך עונשה הופחת והיא נשלחה ל-45 יום בכלא, עונש שבסופו של דבר הפך לעונש תחת תקופת מבחן מבוקרת ובנוסף שילמה פלייר 200 דולר קנס.
במאי 2010 נישאה לריקי ג'ונסון.
בשנת 2013 נישאה לתומאס לטימר, מתאבק לשעבר ב-WWE.
השניים התגרשו בסוף אוקטובר 2015. ב-6 באפריל 2019, לאחר חודשים של שמועות, פלייר הודיעה שהיא מנהלת מערכת יחסים עם המתאבק אנדרדה.
ב-5 באפריל 2019, ה-WWE שחררו סרט תיעודי על פלייר אשר עקב אחר חייה בתוך הזירה ומחוצה לה בין התאריכים 27 בינואר 2019 ל-4 באפריל 2019 כחלק מהסדרה Chronicle ששודרה בערוץ ה-WWE Network.
PWI דירג אותה במקום ה-1 מתוך 50 המתאבקות הטובות ביותר לשנת 2016
דורגה במקום ה-3 מתוך 10 המתאבקות הטובות ביותר של השנה (2019)
אליפות הנשים של Raw (6 פעמים, האלופה הראשונה)
אליפות הנשים של סמאקדאון (7 פעמים)
אליפות הדיוות (פעם אחת, האלופה האחרונה)
אליפות זוגות הנשים של ה-WWE (פעמיים) - עם אסקה (1) ואלכסה בליס (1)
קרב השנה (2018) - נגד בקי לינץ' באירוע אבולושן
שארלוט ממקלנבורג-שטרליץ (; 19 במאי 1744 – 17 בנובמבר 1818) הייתה נסיכה גרמנית, לאחר מכן מלכת בריטניה, ולאחר מכן מלכת הממלכה המאוחדת, רעייתו של ג'ורג' השלישי, מלך הממלכה המאוחדת.
בסוף ימיה הייתה גם מלכת הנובר.
נישואיהם של ג'ורג' ושארלוט נערכו בשנת 1761 ונמשכו 57 שנים, עד למותה.
מתוך 15 ילדיהם, 13 שרדו את שנות ילדותם.
בין ילדיהם היו שני המלכים: ג'ורג' הרביעי וויליאם הרביעי, ובנם ארנסט אוגוסט הפך למלך הנובר.
על שמה נקראת העיר שארלוט שבקרוליינה הצפונית, ארצות הברית.
שארלוט נולדה ב-19 במאי 1744 במירוב שהשתייכה לדוכסות מקלנבורג-שטרליץ, כבתם הצעירה של הדוכס קרל לודוויג פרידריך ממקלנבורג, נסיך מירוב, ואליזבת אלברטינה, נסיכת סקסוניה-הילדבורגהאוזן, בתו של ארנסט פרידריך הראשון, דוכס סקסוניה-הילדבורגהאוזן.
שארלוט קיבלה חינוך פשוט, ורק בשנת 1760 לימד אותה אחיה את דרכי ההתנהגות בקרב האצולה.
עם הכתרתו של ג'ורג' השלישי כמלך בריטניה בשנת 1760, בגיל צעיר – 22, עלתה השאלה בדבר בחירת בת זוג הולמת.
אמו, אוגוסטה, נסיכת סקסוניה-גותה-אלטנבורג ויועציו המלכותיים דחפו לקביעת נישואים בהקדם.
בין המועמדות הפוטנציאליות בלטה שארלוט, בת 17 באותה עת.
בחירתה נבעה בין היתר מחינוכה בסביבת דוכסות חסרת חשיבות בצפון גרמניה.
רקע זה הוביל להנחה כי שארלוט חסרה ניסיון ועניין בפוליטיקה.
זמן קצר לאחר נישואיהם, ביקש ג'ורג' השלישי משארלוט "לא להתערב" בענייני המדינה.
בקשה זו התקבלה בהיענות רבה על ידי שארלוט הצעירה.
ג'ורג' ושארלוט פגשו זה את זו לראשונה ביום חתונתם שנערכה ב-8 בספטמבר 1761 בקפלה המלכותית בארמון סנט ג'יימס .
למרות ששארלוט דיברה מעט אנגלית בעת נישואיה, היא רכשה את השפה במהירות.
עם זאת, היא דיברה במבטא גרמני כבד.
באופן יוצא מן הכלל, לא הייתה לג'ורג' מעולם פילגש, זאת בניגוד לסבו ולבניו, וחיי הנישואים שלהם היו מאושרים.
ג'ורג' לא ניהל מסעות רבים ובילה את כל חייו בדרום אנגליה.
עם מחלתו הנפשית הראשונה של ג'ורג' השלישי בשנת 1765, נקטה חמותה, אוגוסטה וג'ון סטיוארט, הרוזן מביוט צעדים להסתיר את מצבו משארלוט.
למרות שהצעת חוק משנת 1765 קבעה כי שרלוט תהפוך לעוצרת במקרה של אי-יכולתו המתמשכת של המלך לשלוט, הם בחרו להעלים את העובדה הזו ממנה.
שארלוט הייתה חובבת מוזיקה עם העדפה ברורה למוזיקה גרמנית.
היא העריצה במיוחד את יצירותיו של ג'ורג' פרידריך הנדל.
אהבתם למוזיקה הגרמנית באה לידי ביטוי בין היתר, בביקורו של וולפגנג אמדאוס מוצרט הצעיר בבריטניה בשנת 1765. מוצרט, שהיה אז בן שמונה, הופיע בפני החצר המלכותית וזכה להערכה רבה.
המלכה שארלוט הייתה חובבת בוטניקה נלהבת.
היא גילתה עניין רב בגני קיו והייתה מעורבת באופן פעיל בפיתוחם.
בעידן של גילויים וגילוי מינים חדשים של צמחים, שארלוט עודדה את הרחבת האוספים בגנים, ותמכה במאמציהם של מטיילים ומגלי ארצות כמו קפטן ג'יימס קוק וסר ג'וזף בנקס להביא צמחים אקזוטיים לבריטניה.
שארלוט הראתה דאגה עמוקה לציבור והיא ייסדה בתי יתומים והייתה מעורבת באופן פעיל בפעילות ציבורית.
בשנת 1809, הפכה לפטרונית של בית חולים שהתמקד בטיפול באמהות לעתיד.
המהפכה הצרפתית, שפרצה בשנת 1789, הוסיפה מתחים שכבר שררו בחייה של שארלוט.
הקשר הקרוב שלה עם המלכה מארי אנטואנט, שצעירה ממנה ב-11 שנים הותיר אותה מודאגת עמוקות מגורלה.
שתי המלכות חלקו תחומי עניין משותפים רבים, כמו אהבתן למוזיקה ולאומנות.
למרות שלא נפגשו פנים מול פנים מעולם, שארלוט ומארי אנטואנט קיימו ידידות עמוקה שהתנהלה בעיקר באמצעות מכתבים.
שרלוט ארגנה מגורים בבריטניה למשפחת המלוכה הצרפתית, במידה והם יצליחו להימלט.
הידיעה על הוצאתם להורג של המלך והמלכה הצרפתים הכתה בה בתדהמה עמוקה.
בשנת 1814 הוכרז בקונגרס וינה על הקמת ממלכת הנובר תחת שלטון בעלה ג'ורג' השלישי, ושארלוט הוכתרה כמלכת הנובר.
בעקבות התדרדרות ניכרת במצבו הנפשי של ג'ורג' השלישי בשנת 1811, הוחלט שרעייתו שארלוט תהיה האפוטרופוס הרשמית.
שארלוט המשיכה לשאת בנטל האפוטרופסות על בעלה עד יומה האחרון.
נאמנותה לבן זוגה נותרה איתנה ושארלוט טיפלה בו כמיטב יכולתה.
מחלתו של ג'ורג' הייתה קשה מאוד בשנותיו האחרונות, עד כדי כך שהוא לא היה מסוגל להבין את מותה של רעייתו בשנת 1818.
בשנת 1817 מתה נכדתה שארלוט במהלך הלידה של בנה בכורה, וכתוצאה מכך התדרדרה בריאותה של המלכה שארלוט.
ב-17 בנובמבר 1818 מתה שארלוט בארמון קיו, מוקפת בכל ילדיה.
ב-8 בספטמבר 1761 התחתנה שארלוט עם ג'ורג' השלישי, מלך הממלכה המאוחדת.
לבני הזוג היו 15 ילדים:
ג'ורג' הרביעי, מלך הממלכה המאוחדת (1762–
ויליאם הרביעי, מלך הממלכה המאוחדת (1765–1837)
הנסיך אדוארד אוגוסטוס, דוכס קנט וסטראת'רן (1767–1820)
אוגוסטה סופיה, נסיכת הממלכה המאוחדת (1768–1840)
אליזבת, נסיכת הממלכה המאוחדת (1770–1840)
הנסיך אוגוסטוס פרדריק, דוכס סאסקס (1773–1843)
הנסיכה מרי, דוכסית גלוסטר ואדינבורו (1776–1857)
אוקטביוס, נסיך הממלכה המאוחדת (1779–1783)
אמיליה, נסיכת הממלכה המאוחדת (1783–1810)
שארלוט נינון קולמן הייתה שחקנית אנגלייה הידועה בעיקר מהופעתה בתפקיד סקרלט בסרט "ארבע חתונות ולוויה אחת", בדמות ג'ס בדרמה הטלוויזיונית "תפוזים הם לא הפרי היחיד", ובדמויות שגילמה כילדה סו ב"וורזל גאמידג'" ומרמלדה אטקינס.
קולמן נפטרה בגיל 33 מהתקף אסתמה חריף בהולוויי שבצפון לונדון.
קולמן הייתה הראשונה מבין שתי בנות שנולדו לשחקנית אן ביץ' ומפיק הטלוויזיה פרנסיס קולמן.
אחותה הצעירה היא השחקנית ליסה קולמן.
היא למדה בבית הספר לבנות קמדן ממנו סולקה.
מחוץ לשעות הלימודים למדה בבית הספר למשחק של אנה שר באיזלינגטון שבצפון לונדון.
בגיל 15, כשחשה שחינוכה הוא ליברלי מדי כיוון ש"הוריה לא האמינו בהגבלות", נרשמה לבית הספר דרטינגטון הול בדבון.
זה היה בית ספר מתקדם בו התלמידים לא נאלצו להשתתף בשיעורים, ולכן היא לא עשתה זאת.
אחר כך למדה בבית ספר לבישול.
התפקיד הראשון הגדול של קולמן בטלוויזיה היה בדמות סו בסדרה לילדים "Worzel Gummidge".
הסדרה שודרה במשך ארבע עונות ופרק ספיישל חג המולד בשנים 1978 עד 1981 ברשת ITV.
עוד הופיעה בתחילת הקריירה ב-1977 בסרט הטלוויזיה "A Choice of Evils" של ה-BBC, וב-1979 בסרט "Two People" של רשת LWT בתפקיד אמה מופאט.
בהמשך הופיעה בתפקיד בת העשרה המרדנית מרמלדה אטקינס, תחילה בדרמה "Marmalade Atkins in Space" ששודר ב-1981, ואחר כך בשתי סדרות טלוויזיה ב-1982 וב-1983 בסדרה "Educating Marmalade" וב-1984 בסדרה "Danger: Marmalade at Work".
כל התסריטים נכתבו בידי אנדרו דייוויס והופקו ברשת ת'יימז.
ב-1990 הופיעה קולמן בתפקיד ג'ס, נערה מלנקשייר שגדלה במסגרת תנועת הפנטקוסטליזם, בדרמה עטורת השבחים "תפוזים הם לא הפרי היחיד" המבוססת על רומן באותו שם מאת ג'נט וינטרסון.
קולמן זכתה בפרס השחקנית הטובה ביותר של Royal Television Society, והייתה מועמדת לפרס באפט"א על הופעתה בדמות הלסבית הצעירה.
היא הקליטה את ספר השמע של הרומן בהוצאת BBC Audiobooks.
הופעתה האחרונה בטלוויזיה הייתה בעיבוד של "מופע זוגי" מאת ג'קלין וילסון בה שיחקה בדמות המורה מיס דבנהאם.
ב-1994 שיחקה קולמן בתפקיד סקרלט בסרט "ארבע חתונות ולוויה אחת" יחד עם יו גרנט, סיימון קאלו וקריסטין סקוט-תומאס.
היא המשיכה להופיע בקביעות בסרטי קולנוע עד סוף שנות התשעים של המאה העשרים.
ב-1999 הופיעה בסרט "אנשים יפים" מאת ג'זמין דיזדר, שמתרחש בלונדון ב-1993 בתקופת מלחמת בוסניה, וגילמה את פורשה תורנטון.
באפריל 1991 שיחקה קולמן בתפקיד לורנה במחזה "Our Own Kind" (רוי מק'גרגור) בתיאטרון בוש בלונדון.
היא כיכבה לצדם של קווין וייטלי ונישה נאייר וג'יין הורוקס.
ב-1987 נפטר בתאונת אופניים ג'ונתן לייקוק שהיה החבר שלה באותה עת.
אחרי מותו סבלה קולמן מתקופות של דיכאון והפרעות אכילה אנורקסיה ובולימיה נרבוזה.
היא השתתפה בפגישות של אלכוהוליסטים אנונימיים, כיוון שלא רצתה להיות עם אכלני יתר אנונימיים.
ב-13 בנובמבר 2001 ביקרה קולמן את משפחתה.
אביה סיפר מאוחר יותר שמצב רוחה היה מרומם.
באותו ערב אמרה שאינה מרגישה טוב, אבל בניגדול לעצת הוריה חזרה לדירתה.
למחרת בבוקר ב-14 בנובמבר, התקשרו אליה הוריה, ולא קיבלו מענה.
אמה שהגיעה לדירתה מצאה אותה שוכבת על הרצפה מחוסרת הכרה.
היא נלקחה באמבולנס לבית החולים ויטינגטון בלונדון, שם הוכרז על מותה מהתקף אסתמה חריף.
באותו חודש נערך לזכרה טקס אזכרה במרכז הבודהיסטי "מיל היל" בלונדון, והשתתפו בו בני משפחה וחברים קרובים.
ב-2003 הוקם על שם שארלוט קולמן מלגת לימודים של המרכז החדש לאמניות הבמה בלונדון.
שארלוט ריצ'י היא שחקנית וזמרת-יוצרת אנגלייה.
היא חברה בלהקת המוזיקה הקלאסית "All Angels".
ריצ'י השתתפה בסדרת הטלוויזיה "בשר טרי" של ערוץ 4, ובסדרה "Siblings" של ה-BBC.
מינואר 2015 עד מרץ 2018 שיחקה ריצ'י בתפקיד האחות ברברה גילברט בסדרת הדרמה "מיילדת".
היא התחנכה בבית ספר לבנות ג'יימס אלן בדולוויץ' שבדרום לונדון והצטרפה לתיאטרון המוזיקלי לנוער בממלכה המאוחדת (Youth Music Theatre UK).
ב-2005 הופיעה בהפקה שלהם למחזה "Red Hunter".
היא סיימה תואר באנגלית ובדרמה באוניברסיטת בריסטול, ובאותו זמן גם שיחקה בסדרה "בשר טרי".
ב-2004 שיחקה ריצ'י בתפקיד ראשי בסרט קצר בשם "The Open Doors" יחד עם מייקל שין.
ב-2005 הופיעה ללא קרדיט בסרט הקולנוע "הארי פוטר וגביע האש".
באוגוסט 2006 השתתפה במחזה "The Pierglass" בתיאטרון יאנג פלזנס במסגרת תיאטרון הפרינג' של פסטיבל אדינבורו.
ריצ'י הייתה מגישה בערוץ הטלוויזיה "Boomerang", והופיעה יחד עם להקת "אול אנג'לס" בפרק באופרת הסבון "אמרדייל".
ב-2009 גילמה את אמילי אוון בסדרה "Life of Riley" של ה-BBC.
מ-2011 עד 2016 גילמה ריצ'י את "אורגון" בסדרה הקומית "בשר טרי" של ערוץ 4 הבריטי.
ריצ'י כיכבה לצדו של טום סטורטון בסיטקום "Siblings" של ערוץ BBC Three, ששודר לראשונה בקיץ 2014. באותה שנה הופיעה כחברת פאנל בשעשועון "8 Out of 10 Cats".
ב-2015 לוהקה ריצ'י לסדרת הדרמה התקופתית "מיילדת".
היא גילמה את דמותה של האחות ברברה גילברט (הירוורד) עד מרץ 2018 כשהחליטה לעזוב את התוכנית.
הדמות מתה כתוצאה מאלח דם שנגרם מדלקת קרום המוח.
ב-2016 השתתפה ריצ'י בסיבוב הופעות בבריטניה של המחזה "Private Lives" מאת נואל קאוורד בתפקיד סיביל צ'ייס בהפקה יחד עם השחקן טום צ'יימברס.
שארלוט ספנסר היא שחקנית, זמרת ורקדנית בריטית.
היא ידועה מהופעתה בתפקיד הנשי הראשי בסדרה "The Living and the Dead".
בשנת 2015 נבחרה ספנסר ל"כוכבת המחר" של מגזין Screen International.
ספנסר נולדה ב־26 בספטמבר 1991 בהארלו שבאסקס לפיטר ולקארן.
על הרקע המשפחתי שלה אמרה ספנסר "אני באה מרקע של מעמד הפועלים, אבי הוא בנאי ואמי עובדת בבית ספר".
בגיל שלוש החלה לרקוד בלט, וכבר מאז ידעה שהיא רוצה להופיע.
בגיל 11 שלחו אותה הוריה לבית ספר למשחק בלונדון, בית הספר של תיאטרון סילביה יאנג במרילבון.
הוריה משכנו את ביתם כדי לממן את קריירת המשחק שלה.
בגיל 12 קיבלה ספנסר תפקיד במחזמר "מרי פופינס" בהפקה של ריצ'רד אייר משנת 2004. ב-2009 שיחקה בתפקיד בט במחזמר "אוליבר!".
ב-2013 אייר ליהק אותה שוב, הפעם בתפקיד כריסטין קילר במחזמר "סטיבן וורד" מאת אנדרו לויד ובר לצדה של שארלוט בלקלדג' שגילמה את מנדי רייס-דייוויס.
ספנסר שיחקה בתפקיד בתו של דקסטר פלטשר בסדרה "מלון בבילון".
בגיל 17 דיבבה את אנג'לינה בלרינה בסדרת האנימציה "Angelina Ballerina: The Next Steps".
ב-2011 הופיעה ספנסר בסרטים "Wild Bill" ו"עלובי החיים".
ב-2012 שיחקה בסרט "צללים אפלים" בכיכובו של ג'וני דפ.
ב-2014 גילמה ספנסר את טינה פאלון בסדרת הטלוויזיה של ערוץ E4 "מתחת לפני השטח".
על תפקיד זה הייתה מועמדת ב-2015 לפרס באפט"א לשחקנית המשנה הטובה ביותר.
ב-2015 הופיעה ספנסר בפרק פיילוט של "Broad Squad" של רשת ABC, אבל לא הופקה סדרה מלאה.
בסרט הקצר "Above" שיחקה ספנסר בתפקיד ניב.
הסרט זכה בפרס הסרט הקצר הטוב ביותר בפרסי הקולנוע הלאומי של הממלכה המאוחדת.
היא שיחקה בתפקיד ראשי בדמות לילי בסרט "Bypass" יחד עם ג'ורג' מק'קיי.
עוד הופיעה בדמות אלי בסדרת הטלוויזיה "סטונמאות'" של ערוץ BBC2. ב-2015 הייתה ספנסר מועמדת לפרס באפט"א סקוטלנד לשחקנית הטובה ביותר על הופעתה ב"סטונמאות'".
ב-2016 גילמה דמות של צלמת בשם שארלו אפלבי, בסדרת האימה "The Living and the Dead", יחד עם קולין מורגן.
היא הופיעה בדרמה התקופתית סנדיטון בסתיו 2019, בתור אסתר דנהאם בעיבוד טלוויזיה לרומן הבלתי גמור של ג'יין אוסטן.
במאי 2016 החלה לשחק בתפקיד סאלי בסרט קצר בשם "Diagnosis" של BBC / NFTS.
שנה שם שם באנגלית תפקיד הערות 2012 עלובי החיים Les Miserables 2014 Bypass לילי2020 הדוכס The Duke פאמי לא ממושמעות Misbehaviour נערת טלוויזיה2021 סינדרלה Cinderella דריזלה
שארלוט אליזבת טוֹנָה (Charlotte Elizabeth Tonna; 1 באוקטובר 1790, נוריץ', אנגליה – 12 ביולי 1846, רמסגייט , אנגליה) הייתה סופרת אנגלייה, שהטיפה בכתביה לאוונגליזם האנגליקני ולדחיית הקתוליות, גילתה עניין רב ביהדות, והעלתה בכתביה את חזון שיבת עם ישראל לארצו.
שארלוט אליזבת נולדה למשפחה אנגליקנית שמוצאה מאירלנד.
היא החלה בכתיבת סיפורת בגלל אילוצי פרנסה אחרי מות אביה הכומר ב-1812, והמשיכה בחיבור מאמרים ודרשות ובעריכת קונטרסים וכתבי עת של אגודות דתיות.
היא פרסמה את דבריה בשם העט "שארלוט אליזבת" מחשש לרדיפות בשל ביקורתה על הכנסייה הקתולית.
חלק מחיבוריה הוכנסו לרשימת הספרים האסורים.
שארלוט אליזבת נודעה כלוחמת בעבדות, בדיכוי נשים ובעבודת ילדים וכתומכת במאבקי מסדר אורנג' באירלנד.
הרבה מכְּתביה יועדו לילדים ולבני נוער.
היא הייתה סופרת חרוצה ופורייה, ובאחרית חייה, כשלא הייתה עוד מסוגלת לאחוז בידיה בעט, הִכתיבה את דבריה.
שארלוט אליזבת טונה מתה חשוכת ילדים בגיל 56 בעיר החוף רמסגייט שבמחוז קנט, שם נקברה.
בזיכרונותיה סיפרה שארלוט אליזבת על עניינה בגורל היהודים ובארץ ישראל ובכתביה, דוגמת ספרהּ מ-1843 "אריה יהודה" (Judah's Lion), הציגה את האמונה, לפיה ההתגלות השנייה של ישו וניצחון הכנסייה לא ייכונו ללא תחייתם הלאומית של היהודים במולדתם הקדומה.
בכך הקדימה בשלושה עשורים את הסופרת הבריטית ג'ורג' אליוט, המוחזקת כאחת ממבשרי הציונות הראשונים בספרהּ "דניאל דרונדה" (1876).
שארלוט אליזבת ענדה בקביעות סיכת-בגד שעליה נחרת הפסוק "אם אשכחך ירושלים תשכח ימיני".
בעלה מצא לנכון לציין שיום מותה חל בט' באב.
יש הרואים בהטפתה לרעיון הציוני מהלך שתכליתו להביא להמרת דתם של היהודים לנצרות כאמצעי להגשמת הנבואה המשיחית הנוצרית ובסופו של דבר לביטול הזהות היהודית.
שארלוט פריאן הייתה אדריכלית ומעצבת צרפתייה.
עבודתה נודעה ביצירת חללי מגורים פונקציונליים, מתוך אמונה שעיצוב טוב יותר יסייע ביצירת חברה טובה יותר.
במאמרה "L'Art de Vivre" מ-1981 היא קובעת "הרחבת אמנות המגורים היא אמנות החיים - חיים בהרמוניה של האדם עם תחושותיו וכן עם הסביבה שלו." פריאן אהבה להקדיש זמן במרחב שעמדה לעצב, לפני שתתחיל בתהליך עצמו.
באוטוביוגרפיה שלה, "שארלוט פריאן: חיי יצירה", היא אומרת "אני אוהבת להיות לבד כשאני מבקרת במקום מסוים או באתר היסטורי.
אני אוהבת להשתלב באווירתו, להרגיש במגע ישיר את המקום בלי לחדור אליו." גישתה לעיצוב כוללת קבלת המקום והערכתו כפי שהוא.
פריאן הרגישה שהיא התחברה לכל מקום שהיא עבדה בו או רק ביקרה שם.
היא נהנית מדברים חיים גם באתר שהיה אמור להיות מת.
פריאן נולדה בפריז, צרפת, למשפחה של חייטים.
המורה שלה לאמנות בתיכון שמה לב ליכולות הציור שלה, ויחד עם אמה עודדו אותה להירשם ל-Ecole de L'Union Centrale de Arts Decoratifs ("בית הספר המרכזי לאמנויות דקורטיביות") בשנת 1920 ללמוד עיצוב רהיטים, שם שהתה עד 1925. אחד ממוריה המפורסמים בתקופה זו היה מעצב הפנים של האר דקו הנרי ראפין.
פריאן המשיכה את לימודיה באמצעות השתתפות בשיעורים בחנויות כלבו שסיפקו סדנאות עיצוב.
היא גם הלכה להרצאות של מוריס דפרן, מנהל האולפן של סדנת 'לה מיטריס'.
בשנת 1925 נבחרו הפרויקטים שלה מהעבודה בבית הספר כחלק מהתערוכה הבינלאומית לאמנויות דקורטיביות ותעשייתיות מודרניות.
דפרן הציב גם את העיצובים שלה בגלריית לאפייט סביב התקופה ההיא.
שנתיים לאחר סיום הלימודים, שיפצה פריאן את דירתה לחדר עם קורה עשויה מאלומיניום, זכוכית וכרום ושולחן קלפים עם מחזיקי משקאות.
היא חזרה על העיצוב הזה ב"בר בעליית הגג" בסלון הסתיו ב-1927. העיצוב שלה כלל שפע של משטחי אלומיניום המשקפים את האור וציפויי ניקל, כמו גם בכריות עור ומדפי זכוכית.
העיצוב שלה זכה לשבחים רבים בעיתונות, ותייגו אותה ככישרון לגדול.
העיצוב שלה "בר בעליית הגג" הראה את העדפתה לעיצובים המייצגים את עידן המכונה, שהיו שונים מאופנת הזמן ההוא לחפצים המעוטרים בעבודת יד, ועשויים מעצים נדירים.
פריאן ניצלה את השימוש בפלדה כמדיום בפרויקט זה, שבעבר שימש בעיקר לעיצוב על ידי הגברים.
למרות ההצלחה של "הבר בעליית הגג" בפרסום שמה, פריאן לא הסתפקה ביצירת עיצובים רק למען יוצאי הדופן.
היא רצתה לעבוד אצל לה קורבוזיה ולקדם ייצור סדרתי ודיור בעלויות נמוכות.
היא קיבלה השראה מספריו של לה קורבוזיה, מכיוון שהיא חשבה שכתביו שביקרו את האומנות הדקורטיבית, תואמים את האופן בו היא עיצבה.
כאשר פנתה לעבודה בסטודיו של לה קורבוזיה באוקטובר 1927, היא נדחתה בתשובה "איננו רוקמים כריות כאן." חודש לאחר מכן ביקר לה קורבוזיה בתערוכה "בר בעליית הגג", בסלון הסתיו, ששכנע אותו להציע לה עבודה בעיצוב רהיטים.
בסטודיו של לה קורבוזיה היא הייתה אחראית על עבודות עיצוב הפנים, וקידומם באמצעות סדרה של תערוכות.
פריאן תיארה את היצירה כשיתוף פעולה פורה בין לה קורבוזיה, פייר ז'אננט, לבינה, "אנחנו כשלוש אצבעות ביד אחת".
בשנת 1928 היא עיצבה שלושה כיסאות בעזרת עקרונותיו של קורבוזיה, שטען כי כיסא הוא "מכונה לישיבה".
כל אחד מהשלושה התאים לתפקידים ולמשימות שונות.
לבקשתו של קורבוזיה הוכן כיסא לשיחה – כיסא מסתובב.
השני יועד למנוחה: "כיסא נוח" והאחרון לשינה: ספסל הכיסא.
לכיסאות היו מסגרות מצינורות פלדה, מצופים ניקל או כרום.
בשנות ה-30 המוקד של פריאן נעשה שוויוני ופופוליסטי יותר.
בעיצובים שלה מאותה תקופה, במקום להשתמש בכרום, שהתגלה כיקר, החלה להשתמש בחומרים מסורתיים כמו עץ וקנים, שהיו נוחים יותר.
היא גם התחילה להשתמש בכמה טכניקות בעבודת יד שהציגה בתערוכה הבינלאומית של בריסל ב-1935. רבים מהעיצובים שלה מהתקופה הזו עוצבו בהשראת הרהיטים המפוארים של סאבואה בה התגוררו סבא וסבתא – מקום בו ביקרה לעיתים קרובות בילדותה.
לאחר שסיימה את עבודתה עם לה קורבוזייה, היא עבדה עם ז'אן פרובה.
הוא תכנן חפצי מתכת, כמו מסכים ומעקות למדרגות.
המלחמה הפנתה את המוקד שלהם לעיצוב צריפים לדיור זמני.
בשנת 1940 נכנעה צרפת, והם נפרדו עד שנת 1951. פריאן עזבה את צרפת ונסעה ליפן כאשר הגרמנים כבשו את פריז בשנת 1940. היא נסעה ליפן כיועצת רשמית לעיצוב תעשייתי למשרד המסחר והתעשייה.
ואילו ביפן ייעצה לממשלה איך לשפר את הסטנדרטים של העיצוב בתעשייה היפנית לפיתוח מוצרים עבור המערב.
בדרכה חזרה לאירופה היא נאלצה לגלות לווייטנאם בגלל המלחמה.
לאורך כל גלותה היא למדה עבודות עץ ואריגה וגם הושפעה מהעיצוב המקומי.
גם ל"ספר התה" שעסק במשמעות של התה וטקס התה בתרבות היפנית, שקראה בתקופה זו הייתה השפעה רבה על עבודתה והיא התייחסה אליו לאורך כל שאר הקריירה שלה.
בתקופה שלאחר מלחמת העולם השנייה (1939–1945) גברה ההתעניינות בשימוש בשיטות וחומרים חדשים לייצור המוני של רהיטים.
יצרני חומרים כמו פורמייקה, דיקט, אלומיניום ופלדה נתנו חסות לתערוכות של מעצבים.
מעצבים שהציגו את עבודתם הניסיונית בתערוכות בתקופה זו כללו את פריאן, פייר גוארשה, רנה-ז'אן קיילט, ז'אן פרובה, ג'וזף-אנדרה מוטה, אנטואן פיליפון וג'קלין לקוק.
פריאן הייתה מבוקשת מאוד ועבדה על פרויקטים רבים מאתרי סקי ועד דיור סטודנטים.
לעיתים קרובות היא סירבה לרהט בניינים שתוכננו על ידי אדריכלים אחרים.
עם זאת, היא הייתה להוטה לעבוד עם ז'אן פרובה ששיתף איתה פעולה והפיק כמה מהעיצובים שלה משנת 1951 עד 1953. היא עיצבה את חללי הפנים והמטבחים ליישוב המפורסם של יוניט.
שיפוץ מחדש של משרדי אייר פראנס בלונדון, פריז וטוקיו
אתר הסקי בלז ארק בסבואה (ליד גרנובל) שילבו את האינטרסים של פריאן בתחום הכנה, סטנדרטיזציה, תיעוש ואדריכלות הרים, ומהווים את שיא הקריירה שלה.
כיוון שהאורחים בילו את רוב זמנם בחוץ, עיצבה פריאן חדרים מינימליים, כאשר סגנון התא המינימלי הוא סימן ההיכר של העיצוב שלה.
במקום זאת יש בבניינים חללים רבים הפתוחים לטבע.
סטנדרטיזציה חשובה של היחידות הרטובות (חדרי אמבטיה ומטבחים) הגבירה את היעילות ואיפשרה להקים 500 יחידות מגורים במהירות רבה.
בשנת 1926 נישאה שרלוט פריאן לבעלה הראשון, פרסי קילנר שוליפילד, והם הסבו את דירת הגג שלהם לפנים 'בעידן המכונה'.
הייתה להם בת אחת, פרנט פריאן.
היא עבדה לצד אמה במשך למעלה מ-25 שנה.
בשנת 1930 שרלוט ופרסי נפרדו והיא עברה למונפרנאס.
היא נפטרה שלושה ימים לאחר יום הולדתה ה-96 בשנת 1999.
1927 – מתראיינת על ידי לה קורבוזיה ונדחית.
בהמשך אותה שנה מזמינה את לה קורבוזייה לראות את עיצוב "בר בעליית הגג", המלא ברהיטי צינורות פלדה.
היצירה שלה, מרשימה אותו וכתוצאה מכך מזמין אותה לה קורבוזיה להצטרף לסטודיו שלו לעיצוב רהיטים ופנים.
1928 – מעצבת שלושה כיסאות עם לה קורבוזיה ופייר ז'אנרט לפרויקטים האדריכליים של הסטודיו.
1929 – יוצרת דירה מודרנית מזכוכית וצינורות פלדה שתוצג כציוד d'Habitation (ציוד חי) בסלון הסתיו.
1930 – נוסעת למוסקבה לכנס בינלאומי של ארכיטקטורה מודרנית (CIAM).
מעצבת את ביתן שווייץ באוניברסיטת סיטי בפריז.
1932 – מתחילה לעבוד על פרויקט מפקדת "צבא הישעה" בפריז.
1933 – מסעות למוסקבה ולאתונה כדי להשתתף בכנסים.
1934 – מתכננת ריהוט ואביזרי הפנים לדירה החדשה של לה קורבוזיה.
1937 – עוזבת את הסטודיו של לה קורבוזיה כדי לשתף פעולה עם האמן פרנאן לז'ה בביתן בתערוכת פריז בשנת 1937 והתחלת העבודה באתר סקי בסאבואה.
1939 – כשהתחילה מלחמת העולם השנייה, היא עוזבת את סאבואה כדי לחזור לפריז ולעצב בניינים טרומיים עם ז'אן פרובה ופייר ז'אנרט.
1940 – מפליגה ליפן שם מונתה כיועצת לעיצוב תעשייתי במשרד המסחר והתעשייה.
1942 – נאלצה לעזוב את יפן אך נלכדת על ידי המצור הימי ומבלה את שארית המלחמה בווייטנאם, שם היא מתחתנת עם בעלה השני, ז'אק מרטין, ויולדת בת, פרנט.
1946 – חוזרת לצרפת ומחייה את הקריירה שלה כמעצבת עצמאית ושיתוף הפעולה שלה עם ז'אן פרובה.
1947 – עובדת עם האומן פרנאן לז'ה על עיצוב בית חולים.
1950 – מעצבת מטבח לבניין דירות של לה קורבוזיה Unité d'Habitation במרסיי.
1951 – מארגנת את החלק הצרפתי בטרינלה די מילאנו.
1953 – משתפת פעולה בעיצוב מלון דה פראנס בקונאקרי, גינאה.
1957 – מתכננת את בניין חבר הלאומים עבור האומות המאוחדות בז'נבה.
1959 – עובדת עם לה קורבוזיה והארכיטקט הברזילאי לוסיו קוסטה על פנים בית המיסון דו ברסיל שלהם באוניברסיטת סיטה בפריז.
1960 – משתפת פעולה עם ארנו גולדפינגר על עיצוב משרד התיירות הצרפתי בפיקדילי בלונדון.
1962 – מתחילה פרויקט ארוך טווח לעיצוב סדרת אתרי סקי בסאבואה.
1985 – רטרוספקטיבה של עבודתה בפריז.
1998 – פרסום האוטוביוגרפיה שלה, "Une Vie de Création", והצגת רטרוספקטיבה במוזיאון העיצוב בלונדון.
שארלוט הופ היא שחקנית אנגלייה.
הופ ידועה בעיקר מהופעותיה בתפקיד מירנדה בסדרת הדרמה "משחקי הכס" של HBO, בתפקיד קתרין מאראגון בדרמה ההיסטורית של ערוץ Starz "הנסיכה הספרדייה", פיליפה הוקינג בסרט הביוגרפי על סטיבן הוקינג "התאוריה של הכול", ובתפקיד האחות ויקטוריה בסרט האימה העל-טבעי "הנזירה".
היא למדה צרפתית וספרדית באוניברסיטת אוקספורד.
במהלך הלימודים מצאה סוכן, והחלה לשחק באופן מקצועי.
תפקידה הראשון בקולנוע היה בסרט המוזיקלי "עלובי החיים" בתפקיד אישה בבית חרושת.
ב-2013 החלה הופ לגלם את דמותה של מירנדה, אהובתו הסדיסטית של רמזי בולטון, בסדרת הפנטזיה של HBO "משחקי הכס".
היא המשיכה לשחק בתפקיד זה עד שהדמות מתה במהלך העונה החמישית, וגופתה התגלתה בתחילת העונה השישית.
ב-2014 כיכבה בתפקיד אורח בעונה השנייה של הסדרה "המוסקטרים", וגילמה את שארלוט מלנדורף.
באותה שנה הופיעה בסרט "התאוריה של הכול" בתפקיד פיליפה הוקינג, אחותו הצעירה של סטיבן הוקינג.
ב-2015 שיחקה בתפקיד ראשי בסרט הפשע "North v South" בתפקיד וילו קלארק.
עוד באותה שנה, הופיעה הופ בווידאו קליפ של השיר "Beautiful to Me" של אולי מארס.